ඔහු එමඟින් වැඩිදුරටත් අවධාරණය කර ඇත්තේ ප්‍රමිතියෙන් තොර මෙම පොහොර තොගය අලෙවි කිරීමට සහ බෙදාහැරීමට අවසර ලබානොදෙන බවයි.කෙසේ වෙතත්, අප කළ විමසීමකදී කොමර්ෂල් පොහොර සමාගමේ උසස් නිලධාරියෙකු සඳහන් කළේ මෙම පොහොර තොගය මේ වනවිට ගොවීන්ට සහනාධාර පොහොර ලෙස ගොවිජන සේවා දෙපාර්තමේන්තුව හරහා බෙදා දී අවසන් බවයි.අදාළ පොහොර තොගය නැව්ගත කිරීමට පෙර සිදුකළ පරීක්ෂණයේ වාර්තාව සහ ජාතික පොහොර ලේකම් කාර්යාලය පසුගිය වසරේ ලබාදුන් වාචික එකඟතාවයන් මත මෙම පොහොර තොගය ගොවීන්ට නිදහස් කළ බව කොමර්ෂල් පොහොර සමාගමේ සාමාන්‍යාධිකාරී ආචාර්ය ජයන්ත වීරරත්න කියා සිටියා.අප මේ සම්බන්ධයෙන් ජාතික පොහොර ලේකම් කාර්යාලයේ වත්මන් අධ්‍යක්ෂ මහේෂ් ගම්මන්පිලගෙන්ද විමසීමක් කළ අතර, ඔහු කියා සිටියේ පවතින නීතියට අනුව තමන් අදාළ නියෝගය පොහොර සමාගම් වෙත ලබාදුන් බවයි.